open-index/open-wikipedia-markdown huggingface dataset:
อุทยานแห่งชาติปางสีดา

**อุทยานแห่งชาติปางสีดา** ได้รับการจัดตั้งเป็นอุทยานแห่งชาติเมื่อวันที่ 22 กุมภาพันธ์ พ.ศ. 2525 นับเป็นอุทยานแห่งชาติลำดับที่ 41 ของประเทศไทย ตั้งอยู่ในท้องที่อำเภอวัฒนานคร อำเภอเมืองสระแก้ว จังหวัดสระแก้ว และอำเภอนาดี จังหวัดปราจีนบุรี รวมครอบคลุมเนื้อที่ 529,375.81 ไร่ หรือประมาณ 847 ตารางกิโลเมตร ประกอบไปด้วยสถานที่ท่องเที่ยวที่สวยงาม ป่าไม้ที่อุดมสมบูรณ์ โดยเฉพาะเป็นที่ศึกษาเรื่องสัตว์ป่าที่สำคัญ เพราะมีสัตว์ป่าหายากและนกกว่า 300 ชนิด เช่น นกเงือก นกยูง ฯลฯ รวมถึงมีแหล่งจระเข้น้ำจืด ซึ่งเชื่อว่าเหลือเพียงแห่งเดียวในประเทศไทย

เมื่อวันที่ 14 กรกฎาคม พ.ศ. 2548 ยูเนสโกได้ขึ้นทะเบียนอุทยานแห่งชาติเขาใหญ่ อุทยานแห่งชาติทับลาน อุทยานแห่งชาติปางสีดา อุทยานแห่งชาติตาพระยา และเขตรักษาพันธุ์สัตว์ป่าดงใหญ่เป็นแหล่งมรดกโลกทางธรรมชาติโดยใช้ชื่อว่า "กลุ่มป่าดงพญาเย็น-เขาใหญ่"

## ภูมิประเทศ
ประมาณร้อยละ 95 ภูมิประเทศส่วนใหญ่ครอบคลุมไปด้วยพื้นที่ป่า เป็นทิวเขาสูงสลับซับซ้อน และเป็นส่วนหนึ่งของทิวเขาพนมดงรัก โดยมีความลาดชันจากทิศเหนือไปยังทิศใต้ สูงจากระดับน้ำทะเลประมาณ 50–878 เมตร มียอดเขาใหญ่เป็นยอดเขาที่สูงที่สุด เทือกเขาเหล่านี้เป็นต้นกำเนิดของลำห้วยลำธารหลายสาย

## ลักษณะภูมิอากาศ
สภาพภูมิอากาศแบ่งออกได้เป็น 3 ฤดูกาล

***ฤดูร้อน** เริ่มต้นแต่เดือนกุมภาพันธ์–เมษายน
***ฤดูฝน** ตั้งแต่เดือนพฤษภาคม–ตุลาคม
***ฤดูหนาว** ตั้งแต่เดือนพฤศจิกายน–มกราคม

อุณหภูมิโดยเฉลี่ย 27.5–28.78 องศา

## ลักษณะพืชพรรณและสัตว์ป่า
ลักษณะป่ามีทั้งลักษณะของป่าดิบชื้น ป่าดิบแล้ง ป่าดิบเขา ป่าเบญจพรรณ ชนิดของพรรณไม้ที่พบอยู่ทั่วไป ได้แก่ พญาไม้ มะขามป้อมดง สนสามพันปี กำลังเสือโคร่ง ยางกล่อง ยางขน ยางเสี้ยน กระบาก ยางปาย เคี่ยมคะนอง เป็นต้น พันธุ์ไม้ที่สำคัญ ได้แก่ เต็ง รัง เหียง พลวง มะขามป้อม รกฟ้า เป็นต้น
 
มีสัตว์ป่าหายากรวมทั้งนกไม่ต่ำกว่า 300 ชนิด อาศัยอยู่ ตัวอย่างสัตว์ป่าที่พบ ได้แก่ ช้าง กระทิง วัวแดง เสือโคร่ง เก้ง กวางป่า กระจง ชะนีมงกุฎ นากเล็กเล็บสั้น เม่นแผงคอใหญ่ นกเงือก นกยูง และปลาชนิดต่าง ๆ

## แหล่งท่องเที่ยว
แหล่งท่องเที่ยวในอุทยานแห่งชาติปางสีดา เช่น 
* จุดชมทิวทัศน์ กิโลเมตรที่ 25 ทุ่งหญ้าบุตาปอด
* น้ำตกแควมะค่า
* น้ำตกแดงมะค่า
* น้ำตกสวนมั่นสวนทอง
* น้ำตกถ้ำค้างคาว
* น้ำตกทับเทวา
* น้ำตกท่ากะบาก
* น้ำตกธารพลับพลึง
* น้ำตกปางสีดา
* น้ำตกผาตะเคียน
* น้ำตกหน้าผาใหญ่
* ภูเขาเจดีย์

## อ้างอิง

หมวดหมู่:แหล่งมรดกโลกทางธรรมชาติ
หมวดหมู่:แหล่งมรดกโลกในประเทศไทย
หมวดหมู่:กลุ่มป่าดงพญาเย็น-เขาใหญ่
ปางสีดา
ป
ป
หมวดหมู่:อำเภอวัฒนานคร
หมวดหมู่:อำเภอเมืองสระแก้ว
หมวดหมู่:อำเภอนาดี
ปลาตะเพียนสาน

**ปลาตะเพียนสาน** เป็นงานประดิษฐ์ที่เกิดจากภูมิปัญญาของคนไทย เดิมมักใช้ใบลานมาทำเป็นเส้นแผ่นยาว ๆ บาง ๆ มาตากแดด 2-3 นาที แล้วมาสานเป็นรูปปลาตะเพียน เนื่องจากใบลานมีโครงสร้างที่แข็งแรง แล้วลงสีให้สวยงาม จากนั้นจึงนำมาประกอบเป็นโมบาย สมัยก่อนคนไทยมีอาชีพทำนากันเป็นส่วนใหญ่  ในคูคลองก็จะมีปลาตะเพียนเป็นจำนวนมาก ปลาตะเพียนสานจึงเป็นสัญลักษณ์แห่งความอุดมสมบูรณ์เนื่องจากช่วงที่ปลาโตเต็มที่นั้นเป็นช่วงเดียวกับช่วงเวลาที่ข้าวตกรวง นอกจากนี้ผู้ใหญ่มักจะแขวนปลาตะเพียนสานไว้เหนือเปลเด็กเพื่อเป็นการอวยพรให้เด็กสุขภาพแข็งแรงอีกด้วย ปลาตะเพียนสานมี 2 ชนิด คือ ชนิดลวดลายและตกแต่งสวยงาม  ซึ่งประดิษฐ์ขึ้นในสมัยรัชกาลที่ 5 และอีกชนิดหนึ่งเป็นเพียงสีใบลานตามธรรมชาติ

ปัจจุบันปลาตะเพียนสานยังมีการทำกันเป็นสินค้า OTOP ของชาวบ้านกลุ่มท่าวาสุกรี จังหวัดพระนครศรีอยุธยา อีกด้วย ซึ่งเป็นการสร้างรายได้ให้ชาวบ้าน และยังเป็นการอนุรักษ์ภูมิปัญญาของคนไทยไว้  นอกจากนี้บางคนยังใช้ริบบิ้นทำอีกด้วย นอกจากปลาตะเพียนสานใบลานที่ลงสีมาในสมัยรัชการที่ 5 แล้วในปัจจุบันยังมีการคิดเพิ่มเติมค่าให้ปลาตะเพียนในสมัยปัจจุบัน ได้มีการค้นคิดการฉลุใบลานขึ้นมาอีกเพี่อเพิ่มคุณค่าและลวดลายต่างๆลงไป อีกทั้งยังพัฒนา ประโยชน์การใช้งานปลาตะเพียนสานใบลานให้มีประโยชน์มากกว่าการที่จะเป็นเครื่องแขวนสำหรับใช้ในโอกาสอื่น ๆ อีกมากมายได้ขึ้นทะเบียนเป็นสินค้า otop กรุงเทพที่เขตธนบุรี และได้เป็นวิสาหกิจชุมชน ได้มีการจดลิขสิทธิ์ และแจ้งภูมิปัญญาท้องถิ่นอีกด้วย 

## ประวัติ

การสานปลาตะเพียนด้วยใบลานแล้วนำมาแต่งแต้มด้วยสีแดงแบบโบราณมีมาตั้งแต่สมัยกรุงศรีอยุธยา ปรากฏหลักฐานทางประวัติศาสตร์ใน *[[พรรณนาภูมิสถานพระนครศรีอยุธยา]]* เป็นเอกสารจากหอหลวงแผ่นดินสมเด็จพระเจ้าอุทุมพร ความว่า :-
*ถนนย่านป่าโทน มีร้านขายทับ โทน เรไร ปีแก้ว จังหน่อง เพลี้ย ขลุ่ย หีบ ไม้อุโลก ไม้ตะแบก ไม้ขนุนใส่ผ้า และขายช้าง ม้า กระดาษ อู่ เปล ศาลพระภูมิ เจว็ดเขียนเทวรูป เสื่อลําแพน *'ปลาตะเพียนใบลาน** จิงโจ้''</blockquote>

การสานปลาตะเพียนด้วยใบลานเกิดจากทัศนคติและความเชื่อด้านศาสนาพุทธของคนสมัยโบราณ เชื่อว่า[[ไตรภูมิ]]คือโลกจักรวาลที่ชาวพุทธอาศัยอยู่นั้นเป็นรูปกลมเหมือนถ้วย โอบอุ้มน้ำมหาสมุทรด้วยเขากำแพงจักรวาล ตรงกลางเป็น[[เขาพระสุเมรุ]]ถูกหนีบไว้ด้วยเขาตรีกูฏ มีปลายักษ์เรียกว่า **ปลาอานนท์ *' นอนหนุนจักรวาลอยู่ เมื่อปลาอานนท์ขยับตัวจะทำให้โลกเคลื่อนไหว บางครั้งรุนแรงจนเกิดความเสียหายต่อชีวิตและทรัพย์สิน และมีการเปรียบเทียบเป็นคติ คำพังเพย และสุภาษิตไทยเกี่ยวกับปลาสะท้อนให้เห็นถึงความผูกพันของชาวกรุงศรีอยุธยากับสายน้ำมาตั้งแต่อดีต

ปัจจุบัน การสานปลาตะเพียนด้วยใบลานห้อยเป็นพวงระย้า สื่อความหมายถึงคำอวยพร ความอุดมสมบูรณ์ มีสุขภาพแข็งแรง ร่างกายสมบูรณ์ และมีฐานะมั่งคั่ง

==ลักษณะเครื่องแขวนปลาตะเพียนใบลาน ==

เครื่องแขวนปลาตะเพียนใบลานพวงหนึ่ง เรียกว่า *ปลาลูกสิบห้า '' ประกอบด้วยลูกปลา 9 ตัว 12 ตัว หรือ 15 ตัวตามแต่ขนาดของแม่ปลา มีส่วนประกอบ 4 ส่วน ดังนี้

* ส่วนที่ 1 พวงกุญแจ ประกอบด้วยห่วงพวงกุญแจ ใช้ลูกปัดชนิดต่างๆ ร้อยพ่วงกับห่วง
* ส่วนที่ 2 ปลาประธาน ห้อยปลาตะเพียนใบลานขนาดกลาง สานด้วยใบลานกว้าง 1 ซม. ยาว 35 ซม. พ่วงต่อกับส่วนที่ 1 ประดับด้วยลูกปัด
* ส่วนที่ 3 ลูกปลา ห้อยปลาตะเพียนใบลานขนาดเล็ก สานด้วยใบลานกว้าง 0.8 ซม. ยาว 16 ซม. พ่วงต่อกับส่วนที่ 2 ประดับด้วยลูกปัด
* ส่วนที่ 4 แม่ปลา ห้อยปลาตะเพียนใบลานขนาดใหญ่ สานด้วยใบลานกว้าง 0.8 ซม. ยาว 16 ซม. พ่วงต่อกับส่วนที่ 3 มีพู่ห้อย 3 พู่ ประดับด้วยลูกปัด

## อ้างอิง
; เชิงอรรถ

หมวดหมู่:วัฒนธรรมไทย
เวิร์ด (หน่วยสารสนเทศ)

ในวิทยาการคอมพิวเตอร์ **เวิร์ด** () หมายถึง เนื้อที่ที่คอมพิวเตอร์จัดไว้สำหรับเก็บข้อมูล ไม่น้อยกว่า 1 ตัวอักษรตามรหัสแอสกี หรือไม่น้อยกว่า 8 บิต ขึ้นอยู่กับสถาปัตยกรรมคอมพิวเตอร์ ในปัจจุบัน คอมพิวเตอร์ที่เข้ากันได้กับสถาปัตยกรรมของไอบีเอ็ม (คอมพิวเตอร์ส่วนบุคคลทั่วไป) 1 เวิร์ดจะมีขนาด 16 บิต (2 ไบต์)

เวิร์ดมีประโยชน์ในการช่วยการประมวลผลของซีพียู โดยใช้เป็นขนาดชุดคำสั่งของการนำเข้าสู่ซีพียู (fetch) และการอ้างอิงตำแหน่งในหน่วยความจำ

บางครั้งเราอาจเห็นหน่วย **สองเวิร์ด** (Dword - Double word) และ **สี่เวิร์ด** (Qword - Quadruple word) ซึ่งมีขนาดเป็นสองเท่าและสี่เท่าของเวิร์ด ตามลำดับ ในการเขียนโปรแกรมบางภาษา เช่น ภาษาแอสเซมบลี ภาษาซี เป็นต้น

## ดูเพิ่ม
* ไบต์

หมวดหมู่:หน่วยสารสนเทศ
หมวดหมู่:ชนิดข้อมูลพื้นฐาน
หมวดหมู่:ชนิดข้อมูล
สมเด็จพระราชาธิบดี

**สมเด็จพระราชาธิบดี** () คือ พระราชอิสริยยศสำหรับพระมหากษัตริย์ เจ้าผู้ครองราชอาณาจักร เป็นประมุขของราชวงศ์ ซึ่งเป็นบุรุษ โดยทั่วไปถือว่า **สมเด็จพระราชาธิบดี **มีฐานันดรต่ำกว่า**[[สมเด็จพระจักรพรรดิ]]**

## ยุโรป
ยุคกลางตอนต้นเริ่มต้นด้วยการแบ่งแยกจักรวรรดิโรมันตะวันตก ก่อเกิดเป็นอาณาจักรต่างๆ ในยุโรปตะวันตก ชาวแฟรงก์ตั้งราชอาณาจักรแฟรงก์ในศตวรรษที่ 8 อังกฤษสมัยแองโกล-แซกซันรวมเป็นราชอาณาจักรอังกฤษในศตวรรษที่ 10

ในช่วงยุคกลางของยุโรป ได้เกิดกระแสการรวมศูนย์อำนาจขึ้นสู่อาณาจักร ทำให้ในช่วงปลายยุคกลางเกิดอาณาจักรขนาดใหญ่ และมีอำนาจมากมายในยุโรป พระราชาในอาณาจักรเหล่านี้เริ่มจะประดับมงกุฎด้วยโค้งและลูกโลกที่มีไม้กางเขนอยู่ด้านบนตามแบบอย่างมงกุฎจักรพรรดิ ซึ่งก่อนหน้านี้มีเพียงพระจักรพรรดิแห่งจักรวรรดิโรมันอันศักดิ์สิทธิ์เท่านั้นที่ใช้สัญลักษณ์นี้

## จีน
ในช่วงก่อนราชวงศ์ฉินร่วมแคว้น พระราชาได้ถูกเรียกขานอย่างยกย่องว่ามหาราช เป็นพระบรมราชอิสริยยศสูงสุดสำหรับพระมหากษัตริย์เทียบเท่ากับ “โอรสสวรรค์”  เช่น พระเจ้าชางโจ้ว

## ปัจจุบัน
ในยุคปัจจุบัน มีการเรียกขานพระประมุขของสถาบันกษัตริย์แตกต่างกันไปในภาษาไทย โดยส่วนมากจะเรียกว่า สมเด็จพระราชาธิบดี เช่น สมเด็จพระราชาธิบดีสุลต่านฮัสซานัล โบลเกียห์, สมเด็จพระราชาธิบดีคาร์ลที่ 16 กุสตาฟแห่งสวีเดน และมีบางสถาบัน เรียกว่า “สมเด็จพระเจ้า” เช่น สมเด็จพระเจ้าชาลส์ที่ 3 แห่งสหราชอาณาจักร ส่วนพระมหากษัตริย์ของประเทศไทยนั้น เรียกว่า "พระบาทสมเด็จพระเจ้าอยู่หัว"

## รายพระนามสมเด็จพระราชาธิบดี

## ดูเพิ่ม
* เจ้าแผ่นดิน
* กษัตริย์-จักรพรรดิ
* จักรพรรดิ
* สมเด็จพระราชินีนาถ

## แหล่งข้อมูล
*หนังสือ ๒๗ ประมุขแห่งราชอารยรัฐ กระทรวงวัฒนธรรม

## อ้างอิง


หมวดหมู่:ฐานันดรศักดิ์
หมวดหมู่:อาชีพเจาะจงเพศ
วัดพระธาตุดอยกองมู

**วัดพระธาตุดอยกองมู** เดิมชื่อ **วัดปลายดอย** ตั้งอยู่ที่ดอยกองมู ทางทิศตะวันตกของอำเภอเมืองแม่ฮ่องสอน จังหวัดแม่ฮ่องสอน ถือเป็นวัดและพระธาตุประจำจังหวัด

พระธาตุดอยกองมู เป็นปูชนียสถาน ประกอบด้วย พระธาตุเจดีย์ ศิลปะไทใหญ่-พม่า จำนวน 2 องค์ 

* พ.ศ. 2403 คหบดีชื่อ จองต่องสู่ ได้สร้างพระเจดีย์องค์ใหญ่ ซึ่งบรรจุพระธาตุของพระโมคคัลลานะ พระอัครสาวกเบื้องซ้าย ซึ่งนำมาจากเมืองมะละแหม่ง ประเทศพม่า
* พ.ศ. 2417 พญาสิงหนาทราชา เจ้าผู้ครองแม่ฮ่องสอนคนแรก ได้สร้างพระธาตุเจดีย์องค์เล็ก บรรจุพระธาตุของพระสารีบุตร พระอัครสาวกเบื้องขวา ซึ่งนำจากเมืองมัณฑะเลย์  ประเทศพม่า

โดยคำว่า  "กองมู" เป็นภาษาไทใหญ่แปลว่า "พระเจดีย์" 

## อ้างอิง

## แหล่งข้อมูลอื่น
* 

ดอยกองมู
พระธาตุดอยกองมู
หมวดหมู่:โบราณสถานในจังหวัดแม่ฮ่องสอน
เวิร์ด

**เวิร์ด** () อาจหมายถึง
* ไมโครซอฟท์ เวิร์ด โปรแกรมสร้างเอกสาร จากชุดโปรแกรมไมโครซอฟท์ ออฟฟิศ
* เวิร์ด หน่วยวัดขนาดสำหรับสารสนเทศ
* สยบภูติสวรรค์คัมภีร์ทมิฬ การ์ตูนไทย
;ความหมายในภาษาอังกฤษ
* คำ หน่วยหนึ่งของภาษา
สถานีรถไฟประจวบคีรีขันธ์

**สถานีรถไฟประจวบคีรีขันธ์** ตั้งอยู่ ถนนมหาราช 1 ตำบลประจวบคีรีขันธ์ อำเภอเมืองประจวบคีรีขันธ์ จังหวัดประจวบคีรีขันธ์ อยู่ในความควบคุมของงานเดินรถแขวงหัวหิน มีขบวนรถหยุดรับส่งผู้โดยสารรวม 22 ขบวนต่อวัน เป็นสถานีรถไฟชั้น 1 ของทางรถไฟสายใต้

**วันที่ 12 มีนาคม 2569** สถานีรถไฟประจวบคีรีขันธ์ได้ย้ายที่ทำการและเปิดใช้งานอาคารสถานีรถไฟแห่งใหม่ ตามโครงการรถไฟทางคู่ 

## ขบวนรถไฟ
### ขบวนรถที่หยุดรับ-ส่งผู้โดยสาร
สถานีรถไฟประจวบคีรีขันธ์มีขบวนรถหยุดรับส่งผู้โดยสารทั้งหมด 26 ขบวน แบ่งเป็น รถด่วนพิเศษ 12 ขบวน รถด่วน 2 ขบวน รถเร็ว 8 ขบวน และรถธรรมดา 4 ขบวน ดังนี้
* ขบวนรถด่วนพิเศษ "ทักษิณารัถย์" ที่ 31/32 กรุงเทพ - ชุมทางหาดใหญ่ - กรุงเทพ **
* [[รถด่วนพิเศษทักษิณ|ขบวนรถด่วนพิเศษ "ทักษิณ"]] ที่ 37/38 กรุงเทพ - สุไหงโก-ลก - กรุงเทพ
* [[รถด่วนพิเศษระหว่างประเทศ|ขบวนรถด่วนพิเศษระหว่างประเทศ]] ที่ 45/46 กรุงเทพ - ปาดังเบซาร์ - กรุงเทพ
* ขบวนรถด่วนพิเศษดีเซลรางที่ 39/40 กรุงเทพ - สุราษฎร์ธานี - กรุงเทพ
* ขบวนรถด่วนพิเศษดีเซลรางที่ 41/42 กรุงเทพ - ยะลา - กรุงเทพ (งดเดินรถชั่วคราว)
* ขบวนรถด่วนพิเศษดีเซลรางที่ 43/44 กรุงเทพ - สุราษฎร์ธานี - กรุงเทพ
* ขบวนรถด่วนที่ 85/86 กรุงเทพ - นครศรีธรรมราช - กรุงเทพ
* ขบวนรถเร็วที่ 167/168 กรุงเทพ - กันตัง - กรุงเทพ
* ขบวนรถเร็วที่ 169/170 กรุงเทพ - ยะลา - กรุงเทพ
* ขบวนรถเร็วที่ 171/172 กรุงเทพ - สุไหงโก-ลก - กรุงเทพ
* ขบวนรถเร็วที่ 173/174 กรุงเทพ - นครศรีธรรมราช  - กรุงเทพ (งดเดินรถชั่วคราว)
* ขบวนรถธรรมดาที่ 255/254 ธนบุรี - หลังสวน - ธนบุรี
===ขบวนรถที่ไม่หยุดรับ-ส่งผู้โดยสาร=== 
สถานีรถไฟประจวบคีรีขันธ์มีขบวนรถที่ไม่หยุดรับส่งผู้โดยสาร 2 ขบวน ดังนี้
* ขบวนรถด่วนที่ 83/84 กรุงเทพ -  - กรุงเทพ 
===ขบวนรถจอดรอทำขบวน===
สถานีประจวบคีรีขันธ์มีขบวนรถจอดรอทำขบวน 2 ขบวน คือ
**ขบวนรถธรรมดาที่ 251/252 ธนบุรี - ประจวบคีรีขันธ์ - ธนบุรี''' โดยเที่ยวไป ขบวน 251 จะออกจากธนบุรีเวลา 13.05 น. ถึงประจวบคีรีขันธ์เวลา 19.20 น. แล้วจอดรอทำขบวนที่สถานีประจวบคีรีขันธ์ (จอดค้างคืน) วันรุ่งขึ้นเที่ยวกลับ ขบวน 252 ออกจากประจวบคีรีขันธ์เวลา 04.51 น. และถึงธนบุรีเวลา 10.55 น.

## ตารางเวลาหยุดรับ-ส่งผู้โดยสาร

### เที่ยวขึ้น

### เที่ยวล่อง

## อ้างอิง

## แหล่งข้อมูลอื่น
* การรถไฟแห่งประเทศไทย 
* รถไฟไทย ดอตคอม

ป
ป
ประจวบคีรีขันธ์
หมวดหมู่:สิ่งก่อสร้างในอำเภอเมืองประจวบคีรีขันธ์
ประจวบคีรีขันธ์
เอเชียนเกมส์ 1990

**เอเชียนเกมส์ 1990** () เป็นการแข่งขัน เอเชียนเกมส์ ครั้งที่ 11 จัดขึ้นที่ปักกิ่ง สาธารณรัฐประชาชนจีน ระหว่างวันที่ 22 กันยายน ถึง 7 ตุลาคม พ.ศ. 2533 มีประเทศเข้าร่วมการแข่งขันทั้งหมด 36 ประเทศ และมีกีฬาแข่งขันทั้งหมด 27 ชนิด และในครั้งนี้ประชุมสภาโอลิมปิกแห่งเอเชียได้มีการพิจารณาลงโทษ พักการเป็นสมาชิกของประเทศอิรัก เนื่องจากอิรักได้ก่อสงครามอ่าวเปอร์เซีย และจากผลของสงครามครั้งนี้ ทำให้ชีค ฟาฮัด ประธานสภาโอลิมปิกแห่งเอเชีย และชาวคูเวตเสียชีวิต

หลังจากกรุงปักกิ่งได้เป็นเจ้าภาพเอเชียนเกมส์ 1990 ครั้งต่อไปจะเป็นเจ้าภาพโอลิมปิกฤดูร้อน 2008

## การแข่งขัน
### ชนิดกีฬา



## ประเทศที่เข้าร่วมการแข่งขัน

## สรุปเหรียญการแข่งขัน

ด้านล่างนี้เป็นตารางการจัดอันดับของคณะกรรมการโอลิมปิกแห่งชาติ โดยแสดงรายชื่อประเทศที่ได้รับเหรียญทองมากที่สุด 10 อันดับแรก ได้แก่

## อ้างอิง

## แหล่งข้อมูลอื่น
* เอเชียนเกมส์ 1990 จากเว็บสยามกีฬา

 


หมวดหมู่:เอเชียนเกมส์ในประเทศจีน
หมวดหมู่:ประเทศจีนในปี พ.ศ. 2533
อ
หมวดหมู่:กีฬาจีนในปี พ.ศ. 2533
หมวดหมู่:การแข่งขันกีฬาระดับนานาชาติที่ปักกิ่งเป็นเจ้าภาพ
หมวดหมู่:มหกรรมกีฬาในปี พ.ศ. 2533
หมวดหมู่:การแข่งขันกีฬาเอเชียในปี พ.ศ. 2533
ทาคิน

**ทาคิน** () จัดอยู่ในไฟลัมสัตว์มีกระดูกสันหลัง (Phylum Chordata) ชั้นสัตว์เลี้ยงลูกด้วยนม (Class Mammalia) เป็นสัตว์ประจำชาติของภูฏาน ชอบอยู่รวมกันเป็นฝูงในพื้นที่หนาวเย็น มีหน้าและเขาคล้ายแพะ แต่ว่าไม่มีเครา ตัวใหญ่ประมาณวัว เมื่อโตเต็มที่มีน้ำหนักประมาณ 250 กิโลกรัม ทาคินจะกินใบไผ่ หน่อไม้ เป็นอาหารหลัก จัดเป็นแพะเพียงชนิดเดียวเท่านั้นที่อยู่ในสกุลBudorcas แบ่งออกเป็น 4 ชนิดย่อย

## ตำนานเกี่ยวกับทาคิน
**ทาคิน** มีตำนานอยู่ว่ามีพระลามะองค์หนึ่งนามว่าท่านดรุกปก คุนเลย์ ได้สำแดงอิทธิฤทธิ์โดยการนำหัวแพะมาเสียบกระดูกวัว และชุบชีวิตมาเป็นสัตว์พันธุ์ใหม่คือทาคิน  แต่เดิมทาคินมักหากินตามภูเขา ในอดีตทาคินอยู่ในสวนสัตว์ในกรุงทิมพู แต่ต่อมาพระเจ้าจิกมี ซิงเย นัมเกล วังชุก กษัตริย์องค์ก่อนของภูฏาน มีรับสั่งให้ปล่อยสัตว์ทั้งหมดกลับเข้าป่า แต่ความคุ้นเคยกับเมืองทาคินจึงเพ่นพ่านในเมืองเป็นจำนวนมาก จึงให้กลับมาอยู่ในสวนสัตว์ขึ้นอีกครั้ง โดยการเปลี่ยนสวนสัตว์เป็นศูนย์อนุรักษ์ทาคินแทน

หมวดหมู่:สัตว์ที่พบในทวีปเอเชีย
หมวดหมู่:สัตว์เลี้ยงลูกด้วยนมที่พบในประเทศอินเดีย
หมวดหมู่:วงศ์ย่อยแกะและแพะ
หมวดหมู่:สิ่งมีชีวิตเฉพาะถิ่น
ไลเคน

ไลเคนเป็นสิ่งมีชีวิตที่สวยงามมีการดำรงชีวิตแบบภาวะพึ่งพากันระหว่างสาหร่ายสีเขียวและไซยาโนแบคทีเรียกับฟังไจ (fungi)โดยที่เรียกสาหร่ายสีเขียวหรือไซยาโนแบคทีเรียในไลเคนว่า โฟโตไบออนท์ (photobiont) และเรียกฟังไจว่าไมคอไบออนท์ (mycobiont) ฟังไจในไลเคนส่วนมากอยู่ในไฟลัมแอสโคไมโคตาและมีบางชนิดเป็นฟังไจในไฟลัมเบสิดิโอไมโคตาบ้างเรียกไลเคนที่เกิดจากฟังไจ 2ไฟลัมนี้ว่าแอสโคไลเคน (ascolichen) (ภาพที่ 1) และเบสิดิโอไลเคน (basidiolichen) (ภาพที่ 2)  ตามลำดับ รูปแบบความสัมพันธ์ระหว่างสิ่งมีชีวิตในไลเคน อาจเป็นได้ 3 รูปแบบ คือ

1.       ฟังไจกับสาหร่ายสีเขียว

2.       ฟังไจกับไซยาโนแบคทีเรีย

3.       ฟังใจกับสาหร่ายสีเขียวและไซยาโนแบคทีเรีย

**การดำรงชีวิตของไลเคน**

สาหร่ายสีเขียวและไซยาโนแบคทีเรียสามารถสร้างอาหารได้จากกระบวนการสังเคราะห์ด้วยแสง ฟังไจจึงได้รับอาหารนั้นด้วย ขณะเดียวกันเส้นใยหรือไฮฟา (hypha)ของฟังไจมีสมบัติในการเก็บความชื้นได้ดี ฟังไจจึงช่วยรักษาความชื้นให้กับสาหร่ายสีเขียวและไซยาโนแบคทีเรีย นอกจากนี้เส้นใยของฟังไจที่สานตัวกันแน่นจะช่วยป้องกันความร้อนและแสงแดดอีกด้วย

ไลเคนพบได้ทั่วไป ทั้งบริเวณที่มีอากาศหนาวแถบขั้วโลก หรือตามทะเลทรายที่ร้อนและแห้งแล้ง ตามชายหาดหิน ป่าในเขตอบอุ่นและเขตร้อนตั้งแต่พื้นราบจนถึงยอดเขาสูง แต่จะไม่พบไลเคนบริเวณที่มีมลพิษในอากาศ เช่น เขตอุตสาหกรรม เขตเมืองที่มีมลพิษ หรือบริเวณที่มีการจราจรหนาแน่น  ดังนั้นไลเคนจึงเสมือนเป็นตัวบ่งชี้คุณภาพของอากาศได้อีกด้วย

## อ้างอิง

;บรรณานุกรม
* 
* Brodo, I.M., S.D. Sharnoff, and S. Sharnoff, 2001. *Lichens of North America*. Yale University Press, New Haven.
* Gilbert, O. 2004. *The Lichen Hunters*. The Book Guild Ltd. England.
*Haugan, Reidar / Timdal, Einar (1992): *[http://www3.interscience.wiley.com/journal/119984663/abstract?CRETRY=1&SRETRY=0 Squamarina scopulorum (Lecanoraceae), a new lichen species from Norway]*.  Nordic Journal of Botany 12(3): 357-360.
* Hawksworth, D.L. and Seaward, M.R.D. 1977. *Lichenology in the British Isles 1568 - 1975.* The Richmond Publishing Co. Ltd., 1977.
* Kershaw, K.A. *Physiological Ecology of Lichens*, 1985.  Cambridge University Press Cambridge.
* 
* 
* Purvis, O.W., Coppins, B.J., Hawksworth, D.L., James, P.W. and Moore, D.M. (Editors) 1992. *The Lichen Flora of Great Britain and Ireland.* Natural History Museum, London.
* 
* 

## แหล่งข้อมูลอื่น

* University of Sydney lichen biology 
* Memorial University's NL Nature project, focusing primarily on lichens 
* ESA article on lichen survivability in low earth orbit
* The British Lichen Society 
* Lichens of North America
* Lichen Information and Pictures at blackturtle.us 
* Pacific Northwest Fungi Online Journal, includes articles on lichens 
* Fungi that discovered agriculture 
* Pictures of Tropical Lichens
* High Resolution 1.5 Gigapixel Image of a Lichen Covered Rock
* Good example of a Lichen
* LIAS light: an online interactive identification key for the lichen species of the World

หมวดหมู่:วิทยาเห็ดรา
หมวดหมู่:เห็ดรา
เมลตีบลัด

***เมลตีบลัด*** (; ) เป็นเกมต่อสู้ผสมวิชวลโนเวลที่ร่วมกันพัฒนาโดยไทป์-มูนและเฟรนช์-เบรด เปิดตัวครั้งแรกที่งานคอมิเก็ตในเดือน ธันวาคม พ.ศ. 2545 ที่ประเทศญี่ปุ่นชื่อมักจะถูกย่อให้สั้นลงว่า *เมรุบูระ* () ตัวเกมได้เค้าโครงมาจากวิชวลโนเวลที่ชื่อสึกิฮิเมะ ซึ่งต่อมาได้รับการดัดแปลงเป็นมังงะที่วาดภาพประกอบโดยทาเครุ คิริชิมะ เริ่มตีพิมพ์ลงนิตยสารคอมป์เอซ ของสำนักพิมพ์คาโดคาวะ โชเท็น ตั้งแต่ปี พ.ศ. 2549 ได้รับการจัดพิมพ์เป็นหนังสือเล่มรวมทั้งหมดสิบเอ็ดเล่ม ส่วนที่ประเทศไทยซื้อลิขสิทธิ์มาแปลเป็นภาษาไทยโดยสำนักพิมพ์บูรพัฒน์
## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* เมลตีบลัด ที่วิชวลโนเวลดาตาเบส

หมวดหมู่:วิดีโอเกมต่อสู้
หมวดหมู่:วิดีโอเกมที่มีตัวละครเอกหญิง
หมวดหมู่:วิดีโอเกมที่มีปฏิปักษ์หญิง
หมวดหมู่:วิดีโอเกมอาร์เคด
อักษรไทใต้คง

thumb
**อักษรไทใต้คง** (), **อักษรไทเหนือ** () หรือ **อักษรไตเหลอ** (, ᥖᥭᥰ ᥘᥫᥴ, ) พัฒนามาจากอักษรไทโบราณ ซึ่งมาจากอักษรที่เรียกไป่ยี่ มีกำเนิดตั้งแต่เมื่อใดไม่มีหลักฐานแน่ชัด โดยหลักฐานจากอาหมบุราณจีระบุว่ามีมาก่อน พ.ศ. 1816  อักษรนี้ใช้โดยชาวไทเหนือ ที่อาศัยอยู่ในเขตใต้คง (เต้อหง) ทางตะวันตกเฉียงใต้ ของมณฑลยูนนาน และชาวจิ่งพัวนำไปใช้เป็นบางครั้ง 

## ลักษณะ
พยัญชนะแต่ละตัวมีเสียงอะ ไม่มีช่องว่างระหว่างคำ โดยช่องว่างใช้แสดงการสิ้นสุดของประโยคหรือวลี อักษรไทใต้คงเก่าไม่มีวรรณยุกต์กำกับ ต้องวิเคราะห์จากบริบทเอาเองว่าควรอ่านออกเสียงอย่างไร รูปร่างของอักษรมีการเปลี่ยนแปลงในสมัยราชวงศ์หมิง โดยก่อนหน้านั้นเขียนด้วยก้านผักกูดจุ่มน้ำหมึก ตัวหนังสือจึงมีลักษณะกลมป้อม ต่อมาเปลี่ยนมาเขียนด้วยพู่กัน ตัวอักษรจึงมีลักษณะยาวเหลี่ยม

ต่อมาในช่วง พ.ศ. 2495-2497 มีการปฏิรูปอักษรไทใต้คงโดยจัดให้มีรูปวรรณยุกต์ และมีการปรับปรุงรูปวรรณยุกต์อีกครั้งเมื่อ พ.ศ. 2508 เพื่อให้อ่านง่ายขึ้น

## ใช้เขียน
* ภาษาไทใต้คง มีผู้พูด 443,000 คนในเขตใต้คง พม่าและไทย ภาษานี้มีชื่ออื่นอีกเช่น ภาษาไทเหนือ ภาษาไทเข่ หรือแข่ (เข่เป็นภาษาไทใหญ่หมายถึงจีน)

## ยูนิโคด

## อ้างอิง

## ข้อมูล

* 
* 

## แหล่งข้อมูลอื่น
* Omniglot, อักษรไทใต้คง
* ฟอนต์อักษรไทใต้คง (Dehong)  
* เจีย แยนจอง. แคว้นใต้คง: ถิ่นไทเหนือในยูนนาน ใน คนไทไม่ใช่คนไทยแต่เป็นเครือญาติชาติภาษา. กทม. มติชน. 2549 หน้า 184- 185

ทไต้ไคง
หมวดหมู่:อักษรในตระกูลอักษรพราหมี
อักษรลิเนียร์บี

**อักษรลิเนียร์บี** () เป็นอักษรโบราณชนิดหนึ่งที่พบในประเทศกรีซและบริเวณใกล้เคียง มีลักษณะใกล้เคียงกับอักษรลิเนียร์เอ

## การค้นพบ
ในปี พ.ศ. 2443 นักโบราณคดี เซอร์ อาร์เธอร์ อีแวนส์ พบจารึกแผ่นดินเหนียวจำนวนมาก ซึ่งเขียนด้วยเครื่องหมายแปลก ๆ ที่นอสซอส เกาะครีท อีวานส์เชื่อว่า เขาค้นพบพระราชวังของพระเจ้าไมเนอร์ และเขาวงกตแห่งมิโนทอร์ เขาจึงตั้งชื่อภาษาและจารึกนั้นว่าไมนอส (Minuan) เขาพยายามถอดความจารึกเหล่านั้น แต่ทำได้น้อยมาก เขาตั้งสมมติฐานว่า ในจารึกมีระบบการเขียนที่แตกต่างกัน 3 ระบบ คือ อักษรไฮโรกลิฟฟิก อักษรลิเนียร์เอ และอักษรลิเนียร์บี อักษรไฮโรกลิฟฟิก ปรากฏเฉพาะส่วนที่เป็นตราประทับ และพอจะถอดความได้บ้าง อักษรลิเนียร์เอยังถอดความไม่ได้ แต่น่าจะมาจากอักษรไฮโรกลิฟฟิก อักษรลิเนียร์บีน่าจะมาจากอักษรลิเนียร์เอ แต่ความสัมพันธ์ระหว่างอักษรทั้งสอง ยังไม่ชัดเจน

อีวานส์พบว่า ขีดสั้นในอักษรลิเนียร์บี เป็นการแยกคำ เขาถอดความการนับเลขและตัวเลขได้ ด้วยระบบพิกโตแกรม และพบความเป็นคู่ขนาน ระหว่างอักษรไซเปรียทที่อ่านได้แล้ว กับอักษรลิเนียร์บี ซึ่งแสดงว่า ภาษาที่เขียนด้วยอักษรลิเนียร์บี เป็นภาษากรีกโบราณ แต่อีวานส์ยังมั่นใจว่าอักษรลิเนียร์บี ใช้เขียนภาษาไมนอส ที่ไม่เกี่ยวข้องกับภาษากรีก

## การถอดความ
ใน พ.ศ. 2482 พบแผ่นจารึกดินเหนียว เขียนด้วยอักษรลิเนียร์บี จำนวนมาก ที่ไพลอส ประเทศกรีซ ซึ่งสร้างความแปลกใจให้อีวานส์ ผู้เชื่อว่าอักษรนี้ใช้ในเกาะครีทเท่านั้น การถอดความอักษรลิเนียร์บีสำเร็จเมื่อ พ.ศ. 2493 โดย ไมเคิล เวนทริส (2465 – 2499) เขาเริ่มสนใจอักษรนี้เมื่อ พ.ศ. 2479 เมื่อเข้าชมนิทรรศการเกี่ยวกับชาวไมนวน ของอีวานส์ และสามารถเข้าใจอักษรลิเนียร์บีได้ในอีก 17 ปีต่อมา 

ครั้งแรก เวนทริสสงสัยว่า ภาษาที่เขียนด้วย อักษรลิเนียร์บี คือภาษากรีก เพราะคำที่ถอดความได้บ้างแล้ว คล้ายกับรูปแบบของอักษรกรีกโบราณ และด้วยความช่วยเหลือของ จอห์น แชดวิช ผู้เชี่ยวชาญภาษากรีกยุคแรก ๆ เขาจึงแสดงข้อพิสูจน์ได้ว่า อักษรลิเนียร์บีใช้เขียนภาษากรีก

## แหล่งข้อมูลอื่น
*  อักษรลิเนียร์บี-omniglot

ลิเนียร์บี
อักษรลิเนียร์เอ

**อักษรลิเนียร์เอ** ใช้เขียนในช่วง 1,257 – 907 ปีก่อนพุทธศักราช มีสัญลักษณ์ 60 ตัวแสดงพยางค์ และอีก 60 ตัวแสดงเสียงและสื่อถึงความหมาย ส่วนใหญ่ใกล้เคียงกับอักษรลิเนียร์บี เขียนในแนวนอน จากซ้ายไปขวา บนแผ่นดินเหนียว ซึ่งอาจใช้จดบันทึกในการค้าขาย

## การค้นพบ
thumb|left|อักษรลิเนียร์เอ บนแผ่นดินเหนียว
thumb|left|180px|อักษรลิเนียร์เอ บนเหยือก
ในปี พ.ศ. 2443 นักโบราณคดี เซอร์ อาร์เธอร์ อีแวนส์ พบจารึกแผ่นดินเหนียวจำนวนมาก ซึ่งเขียนด้วยเครื่องหมายแปลก ๆ ที่นอสซอส เกาะครีท อีวานส์เชื่อว่า เขาค้นพบพระราชวังของพระเจ้าไมเนอร์ และเขาวงกตแห่งมิโนทอร์ เขาจึงตั้งชื่อภาษาและจารึกนั้นว่าไมนอส (Minuan) เขาพยายามถอดความจารึกเหล่านั้น แต่ทำได้น้อยมาก เขาตั้งสมมติฐานว่า ในจารึกมีระบบการเขียนที่แตกต่างกัน 3 ระบบ คือ อักษรไฮโรกลิฟฟิก อักษรลิเนียร์เอ และอักษรลิเนียร์บี อักษรไฮโรกลิฟฟิก ปรากฏเฉพาะส่วนที่เป็นตราประทับ และพอจะถอดความได้บ้าง อักษรลิเนียร์เอยังถอดความไม่ได้ แต่น่าจะมาจากอักษรไฮโรกลิฟฟิก อักษรลิเนียร์บีน่าจะมาจากอักษรลิเนียร์เอ แต่ความสัมพันธ์ระหว่างอักษรทั้งสอง ยังไม่ชัดเจน

## อ้างอิง
*  อักษรลิเนียร์เอ-omniglot

ลิเนียร์เอ
ผงอิทธิเจ

**อิธะเจ** หรือ **อิทธิเจของเทพย์ สาริกบุตร** เป็นวิชาทางไสยศาสตร์ว่าด้วยการทำผงตามคัมภีร์อิธะเจ ซึ่งเป็นหนึ่งในคัมภีร์หลักของระบบไสยศาสตร์ไทยโบราณ อันประกอบด้วยคัมภีร์ปถมัง อิธะเจ ตรีนิสิงเห และมหาราช นอกจากนั้นชื่อวิชาอิธะเจยังปรากฏอยู่ในเสภาขุนช้างขุนแผนตอนพลายงามเรียนวิชาด้วย เนื้อหาของวิชาอิธะเจคือการทำผงด้วยการตั้งตัวตามสูตรบาลีมูลกัจจายน์ ซึ่งเป็นระบบบาลีไวยากรณ์ใหญ่ที่ปัจจุบันได้ล้มเลิกไป อิธะเจมีหลายตำรับด้วยกัน แต่ที่เป็นหลักสำคัญจะตั้งตัวด้วย *อิทะ อิติ อิติ อัสสา อุทัง อะหัง อัคคัง อะหัง อะหัง อิถัง อัมมะ อัสสา* จากนั้นจึงกระทำตามสูตรสนธิโดยอ้างสูตรตามคัมภี์บาลีไวยากรณ์จนสำเร็จเป็น *อิธเจตโสทฬฺหํคณฺหาหิถามสา* เป็นอันขาดตัวในสูตรสนธิ ผงที่ได้จากการเขียนและลบอักขระตามคัมภีร์อิธะเจ เรียกว่าผงอิธะเจ เชื่อว่ามีอานุภาพทางเมตตามหานิยม เป็นเสน่ห์โดยเฉพาะแก่สตรีเพศ 

## อ้างอิง

* 

หมวดหมู่:ผงพระพิมพ์
หมวดหมู่:ความเชื่อ
หมวดหมู่:ไสยศาสตร์
รูตคิต

**รูตคิต** () เป็นโปรแกรมที่ออกแบบมาเพื่อซ่อนอ็อบเจ็กต์ต่าง ๆ เช่น กระบวนงาน ไฟล์ หรือข้อมูลในรีจิสทรี แม้จะเป็นโปรแกรมที่อาจไม่เป็นอันตรายเสมอไป แต่ก็ถูกนำมาใช้ในการซ่อนกิจกรรมที่เป็นอันตรายมากขึ้นในปัจจุบัน ทำให้คอมพิวเตอร์ใด ๆ สามารถส่งสแปมหรือทำการโจมตีคอมพิวเตอร์เครื่องอื่น ๆ ได้โดยที่ผู้ใช้เป้าหมายไม่สามารถล่วงรู้และโปรแกรมด้านความปลอดภัยทั่วไปไม่สามารถตรวจจับได้

## อ้างอิง

หมวดหมู่:มัลแวร์
สมัชชาแห่งชาติไทย

**สมัชชาแห่งชาติของประเทศไทย** () เป็นองค์กรที่ประกอบด้วยบุคคลจากหลากหลายสาขาอาชีพ มาประชุมกันเพื่อคัดเลือกกันเองไปเป็นสมาชิกสภาร่างรัฐธรรมนูญ

## พ.ศ. 2516
หลังเหตุการณ์ 14 ตุลา ในปี พ.ศ. 2516 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้าฯ แต่งตั้งสมัชชาแห่งชาติ จำนวน 2,347 คน เมื่อวันที่ 10 ธันวาคม โดยพระองค์เสด็จพระราชดำเนินมาทรงเปิดประชุมสมัชชาแห่งชาติเมื่อวันที่ 18 ธันวาคม ณ สนามม้านางเลิ้ง เขตดุสิต และใช้สถานที่เดียวกันนี้จัดการประชุมเพื่อเลือกสมาชิกกันเองจำนวน 299 คนในวันที่ 19 ธันวาคม เพื่อเป็นสภานิติบัญญัติแห่งชาติเข้าไปทำหน้าที่ร่างรัฐธรรมนูญแห่งราชอาณาจักรไทยฉบับใหม่ สมัชชาแห่งชาติชุดนี้จึงถูกเรียกว่า "สภาสนามม้า"

## พ.ศ. 2549
หลังเหตุการณ์รัฐประหารเมื่อวันที่ 19 กันยายน พ.ศ. 2549 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้าฯ แต่งตั้งสมาชิกสมัชชาแห่งชาติ จำนวน 1,982 คน เมื่อวันที่ 9 ธันวาคม โดยทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว เมื่อครั้งดำรงพระราชอิสริยยศเป็นสมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินแทนพระองค์ไปทรงเปิดประชุมสมัชชาแห่งชาติเมื่อวันที่ 17 ธันวาคม ณ หอประชุมกองทัพเรือ เขตบางกอกใหญ่ และใช้สถานที่เดียวกันนี้จัดการประชุมเพื่อเลือกสมาชิกกันเองจำนวน 200 คนในวันที่ 18 ธันวาคม เพื่อส่งให้คณะมนตรีความมั่นคงแห่งชาติ (คมช.) คัดเลือกเหลือ 100 คนเป็นสมาชิกสภาร่างรัฐธรรมนูญ

## อ้างอิง

## แหล่งข้อมูลอื่น
* สมัชชาแห่งชาติ 

หมวดหมู่:สภาร่างรัฐธรรมนูญไทย
สีบำบัด

thumb|Edwin Dwight Babbitt ผู้เริ่มคัดค้านสีบำบัดคนแรก ๆ
**สีบำบัด** () เป็นการแพทย์ทางเลือกที่ถือว่าเป็นวิทยาศาสตร์เทียม นักสีบำบัดอ้างว่าสามารถใช้แสงในรูปแบบของสีเพื่อสร้างสมดุล "พลังงาน" ซึ่งอาจขาดหายไปในร่างกาย ไม่ว่าจะเป็นทางกาย ทางอารมณ์ ทางจิตใจ หรือทางจิตภาพ

สีบำบัดแตกต่างจากแสงบำบัดชนิดอื่น เช่น การบำบัดภาวะตัวเหลืองในทารกแรกเกิด และการบำบัดเลือดด้วยการฉายรังสี ซึ่งเป็นการรักษาทางการแพทย์ที่ได้รับการยอมรับทางวิทยาศาสตร์สำหรับรักษาอาการต่าง ๆ และจากชีววิทยาเชิงแสง (photobiology) ซึ่งศึกษาเกี่ยวกับผลกระทบของแสงต่อสิ่งมีชีวิต Sébastien Point นักฟิสิกส์ด้านแสงผู้สงสัยเกี่ยวกับการบำบัดด้วยสีชี้ว่าโคมไฟแอลอีดีซึ่งถูกใช้ในสีบำบัดอาจมีความเสี่ยงจะสร้างความเสียหายแก่จอประสาทตา

## จักระสี
thumb|100px|ความเชื่อของลัทธินิวเอจเกี่ยวกับจักระทั่ง 7 และที่ตั้งของแต่ละจักระบนร่างกายมนุกษย์

แพทย์อายุรเวทเชื่อว่าร่างกายมนุษย์มี เจ็ด "จักระ" ซึ่งบางคนอ้างว่าเป็น 'จุดรวมจิตวิญญาณ' ที่อยู่ตามแนวกระดูกสันหลัง ความคิดของลัทธินิวเอจ (New Age) เชื่อมโยงแต่ละจักระกับสีของแสงในสเปกตรัมที่มองเห็นได้ ร่วมกับการทำงานของอวัยวะและระบบร่างกาย มุมมองนี้เชื่อว่าการไม่สมดุลของจักระก่อให้เกิดโรค ทว่าการใช้สีอย่างถูกต้องสามารถนำสมดุลของร่างกายกลับมา วัตถุประสงค์ของแต่ละสีมีดังนี้:

## การยอมรับทางวิทยาศาสตร์
สีบำบัดถูกผู้เชี่ยวชาญทางการแพทย์เรียกว่าเป็นการแพทย์ทุเวชปฏิบัติ (quackery)

หนังสือตีพิมพ์โดยสมาคมโรคมะเร็งแห่งสหรัฐอเมริกากล่าวว่า "หลักฐานทางวิทยาศาสตร์ที่มีในปัจจุบันไม่สนับสนุนว่าสีบำบัดมีประสิทธิภาพในการรักษามะเร็งหรือความเจ็บป่วยอื่น ๆ"

## อ้างอิง

หมวดหมู่:สี
หมวดหมู่:การบำบัด
หมวดหมู่:การแพทย์ทางเลือก
กาซาบล็องกา

**กาซาบล็องกา** (, ) หรือ **อัดดารัลบัยฎออ์** () เป็นเมืองทางทิศตะวันตกของประเทศโมร็อกโกและเป็นเมืองหลวงของแคว้นกร็องกาซาบล็องกา ตั้งอยู่ริมฝั่งมหาสมุทรแอตแลนติก ห่างจากกรุงราบัตเมืองหลวงของประเทศไปทางทิศใต้ประมาณ 80 กิโลเมตร กาซาบล็องกาเป็นเมืองท่าหลักและเมืองที่ใหญ่ที่สุดของโมร็อกโก และยังเป็นเมืองที่ใหญ่ที่สุดในภูมิภาคมาเกร็บ (แอฟริกาตะวันตกเฉียงเหนือ) อีกด้วย จากการสำรวจสำมะโนครัวในปี ค.ศ. 2004 พบว่ามีประชากรประมาณ 2,946,440 คนอาศัยอยู่ในเมืองนี้ กาซาบล็องกาถือเป็นศูนย์กลางทางเศรษฐกิจและธุรกิจของประเทศ นอกจากนี้ยังเป็นที่ตั้งฐานทัพหลักของกองทัพเรือโมร็อกโกอีกด้วย

ชาวเบอร์เบอร์เข้ามาตั้งถิ่นฐานบริเวณนี้อย่างน้อยตั้งแต่ศตวรรษที่ 7 ก่อนคริสต์ศักราช ต่อมาชาวฟินิเชีย ชาวโรมัน และชาวเมรินิดได้เข้ามาใช้เป็นเมืองท่าในชื่อ "อันฟา" (Anfa) เมืองนี้ได้เป็นอิสระและกลายเป็นแหล่งกบดานโจรสลัดในตอนต้นคริสต์ศตวรรษที่ 15 ทำให้โปรตุเกสเข้ามาทำลายเมืองในปี ค.ศ. 1468 และสร้างใหม่เป็นป้อมปราการ เมืองใหม่ที่เจริญเติบโตรอบป้อมนี้มีชื่อเรียกว่า "กาซาบรังกา" () ซึ่งแปลว่า "บ้านสีขาว" ในภาษาโปรตุเกส แต่ชาวยุโรปได้ละทิ้งเมืองไปหลังจากเกิดแผ่นดินไหวในปี ค.ศ. 1755 สุลต่านแห่งโมร็อกโกได้สร้างเมืองใหม่ขึ้นอีกครั้งโดยได้รับความช่วยเหลือจากสเปน เมืองนี้จึงได้รับการตั้งชื่อเป็นภาษาอาหรับ (อัดดารัลบัยฎออ์) โดยแปลจากชื่อเมืองในภาษาสเปนว่า "กาซาบลังกา" () ซึ่งแปลว่าบ้านสีขาวเช่นกัน ต่อมาถูกฝรั่งเศสเข้ายึดครองในปี ค.ศ. 1907 จนกระทั่งได้รับเอกราชพร้อมกับพื้นที่อื่น ๆ ของโมร็อกโกเมื่อปี ค.ศ. 1956

## อ้างอิง

หมวดหมู่:เมืองในประเทศโมร็อกโก
ธนาคารในประเทศไทย

กิจการ**ธนาคารในประเทศไทย** เริ่มต้นขึ้นเมื่อวันที่ 4 ตุลาคม พ.ศ. 2447 ในสมัยพระบาทสมเด็จพระจุลจอมเกล้าเจ้าอยู่หัว โดยพระเจ้าบรมวงศ์เธอ พระองค์เจ้าไชยันตมงคล กรมหมื่นมหิศรราชหฤทัย เสนาบดีกระทรวงพระคลังมหาสมบัติในขณะนั้น ทรงก่อตั้ง บุคคลัภย์ (Book Club) ขึ้นที่ตึกแถวของกรมพระคลังข้างที่ ตำบลบ้านหม้อ อำเภอพระนคร จังหวัดพระนครธนบุรี มณฑลกรุงเทพ โดยเป็นตันกำเนิดของธนาคารแห่งแรกของไทย คือ แบงก์สยามกัมมาจล หรือ ธนาคารไทยพาณิชย์ จำกัด (มหาชน)

ในปัจจุบันจะไม่มีการร่างกฎหมาย (หลังจากการเซ็นสัญญากับลูกค้า) เพื่อประโยชน์และความยุติธรรม หากมีการกระทำเช่นนั้นถือว่าไม่ใช้ระบบของธนาคารพาณิชย์

## ประวัติ

## รายชื่อ

### ธนาคารกลาง

### ธนาคารพาณิชย์, พาณิชย์ของรัฐ และ รัฐ

### ธนาคารพาณิชย์การศาสนา

### ธนาคารพาณิชย์ที่เป็นบริษัทลูกของธนาคารต่างประเทศ

### ธนาคารในอดีต
ธนาคารในอดีต ในที่นี้หมายรวมถึง ปิดกิจการ เปลี่ยนชื่อ หรือยุบรวมกิจการกับธนาคารอื่น

### สาขาและสำนักงานตัวแทนธนาคารต่างชาติ

* โตเกียว-มิตซูบิชิ ยูเอฟเจ, The Bank of Tokyo-Mitsubishi UFJ, Ltd.
* ซิตี้แบงค์, 
* ซูมิโตโม มิตซุย แบงกิ้ง คอร์ปอร์เรชั่น, Sumitomo Mitsui Banking Corporation
* เอช เอส บี ซี, HSBC
* ดอยซ์แบงก์
* เจพี มอร์แกน เชส,
* คาลิยง, Crédit Agricole Corporate and Investment Bank
* อินเดียนโอเวอร์ซีส์, Indian Overseas Bank
* เอบีเอ็น แอมโร เอ็น.วี., ABN AMRO Bank N.V.
* อาร์ เอช บี, RHB Bank Berhad
* โอเวอร์ซี-ไชนิสแบงกิ้งคอร์ปอเรชั่น แห่งประเทศจีน, Oversea-Chinese Banking Corporation
* มิซูโฮ คอร์ปอเรต, Mizuho Corporate Bank, Ltd.
* โนวาสโกเทีย, Scotiabank (Bank of Nova Scotia)
* บีเอ็นพี พารีบาส์
* โซซิเยเต้ เจเนราล,

### หมายเหตุ
# รหัสสถาบันการเงินเป็นเลขสามหลัก ใช้สำหรับระบบชำระเงินภายในประเทศ
# SWIFT Code ใช้สำหรับระบบชำระเงินระหว่างประเทศ แสดงเฉพาะ 4 ตัวแรก
# ประเทศไทยไม่ใช้ระบบ IBAN และไม่มี Routing transit number ข้อมูลที่จำเป็นในการชำระเงินมีเพียงชื่อหรือรหัสธนาคารและเลขบัญชีเท่านั้น (แต่ละธนาคารมีความยาวเลขบัญชีไม่เท่ากัน)

## ดูเพิ่ม
* ISO 9362 SWIFT-BIC, BIC code, SWIFT ID หรือ SWIFT code
* BAHTNET ระบบ Real Time Gross Settlement ในประเทศไทย

## อ้างอิง

## แหล่งข้อมูลอื่น
* สมาชิกระบบชำระเงิน ธนาคารแห่งประเทศไทย
วัดพระแก้วดอนเต้าสุชาดาราม

**วัดพระแก้วดอนเต้าสุชาดาราม** () พระอารามหลวงชั้นตรีชนิดสามัญ ตั้งอยู่ที่ ตำบลเวียงเหนือ อำเภอเมืองลำปาง จังหวัดลำปาง มีเนื้อที่ 51 ไร่ 2 งาน 61 ตารางวา เป็นวัดที่เก่าแก่และสวยงามมีอายุนับพันปี เคยเป็นที่ประดิษฐานพระพุทธมหามณีรัตนปฏิมากร (พระแก้วมรกต) ตั้งแต่ พ.ศ. 1979 

## ประวัติ
วัดนี้ได้ชื่อว่าวัดพระแก้วดอนเต้า มีตำนานกล่าวว่า นางสุชาดา ได้พบแก้วมรกตในแตงโม (หมากเต้า) และนำมาถวายพระเถระรูปนั้นจึงจ้างช่างให้นำมรกตนั้นไปแกะสลักเป็นพระพุทธรูปซึ่งก็คือ พระแก้วดอนเต้า ซึ่งต่อมาได้รับการอัญเชิญไปประดิษฐานที่วัดพระธาตุลำปางหลวงสาเหตุจากตำนานบอกว่า มีผู้ไปฟ้องเจ้าเมืองลำปางในขณะนั้นว่า พระเถระและนางสุชาดาเป็นชู้กันเจ้าเมืองลำปางจึงให้จับนางสุชาดาไปประหารชีวิตส่วนพระเถระองค์นั้นทราบข่าวก็ได้อัญเชิญพระพุทธรูปหนีไป โดยได้นำไปฝากไว้ที่วัดพระธาตุลำปางหลวงจนถึงปัจจุบัน ส่วนสถานที่ตั้งบ้านของนางสุชาดาก็ได้มีผู้มีจิตศรัทธาในคุณงามความดีของนาง บริจาคเงินสร้างวัดขึ้นชื่อวัดสุชาดาราม แต่มีบางสันนิษฐานบอกว่าเนื่องจากวัดพระแก้วดอนเต้า และ วัดสุชาดาราม นั้นร้างลง แต่บางที่ก็มีการสันนิษฐานเพิ่มว่า น่าจะเป็นเพราะย่านนี้เป็นสวนหมากเต้า และเป็นที่ดอน จึงชื่อพระธาตุว่า พระบรมธาตุดอนเต้า และชื่อวัดว่า วัดพระธาตุดอนเต้า และต่อมาเมื่อมีการประดิษฐานพระแก้วดอนเต้า จึงเปลี่ยนชื่อเป็น วัดพระแก้วดอนเต้า

วัดพระแก้วดอนเต้า เป็นที่ตั้งของพระบรมธาตุดอนเต้า ซึ่งเป็นพระเจดีย์องค์ใหญ่ บรรจุพระเกศาธาตุของพระพุทธเจ้า มณฑปศิลปะพม่า ลักษณะงดงาม ประดิษฐานพระพุทธรูปองค์ใหญ่ และวิหารประดิษฐานพระพุทธไสยาสน์ ซึ่งมีอายุเก่าแก่พอ ๆ กับการสร้างวัดนี้ นอกจากนี้ยังมีวิหารหลวงพิพิธภัณฑสถานแห่งชาติล้านนา และวิหารพระเจ้าทองทิพย์

วัดพระแก้วดอนเต้า ได้รับประกาศขึ้นทะเบียนเป็นโบราณสถาน โดยกรมศิลปากร เมื่อวันที่ 8 มีนาคม พ.ศ. 2478 ในราชกิจจานุเบกษา เล่มที่ 52 ตอนที่ 75

ในปี พ.ศ. 2527 กระทรวงศึกษาธิการ โดย กรมการศาสนา ประกาศรวมวัดพระแก้วดอนเต้า และวัดสุชาดาราม เข้าเป็นวัดเดียวกัน ชื่อ วัดพระแก้วดอนเต้าสุชาดาราม เมื่อวันที่ 6 สิงหาคม พ.ศ. 2527
thumb|วัดสุชาดาราม

## อ้างอิง

* โทเทิ่ล แอกเซส คอมมูนิเคชั่น, บริษัท จำกัด (มหาชน) . **วัดพระแก้วดอนเต้าสุชาดาราม** (ป้ายข้อมูลประชาสัมพันธ์) . กรุงเทพมหานคร
* ชำนาญ สัจจะโชติ . **ศรีวิชัย กับพระแก้วมรกต** . บริษัท งานดี จำกัด (ในเครือมติชน) . กรุงเทพมหานคร . กันยายน 2548

พระแก้วดอนเต้าสุชาดาราม
พระแก้วดอนเต้าสุชาดาราม
หมวดหมู่:โบราณสถานในจังหวัดลำปาง
บรรณพจน์ ดามาพงศ์

**บรรณพจน์ ดามาพงศ์** ประธานกรรมการบริษัท โรงพยาบาลพระราม 9 จำกัด (มหาชน) พี่ชายคนโตของคุณหญิงพจมาน ดามาพงศ์ เป็นบุตรบุญธรรมของครอบครัว พล.ต.ท.เสมอ ดามาพงศ์ และคุณหญิงพจมาน ณ ป้อมเพชร สมรสกับนางบุษบา ดามาพงศ์ อดีตประธานกรรมการ บริษัท เอสซี แอสเสท คอร์ปอเรชั่น จำกัด (มหาชน)

จบการศึกษาจากมหาวิทยาลัยศิลปากร และหลักสูตรการป้องกันราชอาณาจักรภาครัฐร่วมเอกชน (ปรอ.) จากวิทยาลัยป้องกันราชอาณาจักร รุ่นที่ 9 และได้รับแต่งตั้งเป็นกรรมการการศึกษาผู้ทรงคุณวุฒิ วิทยาลัยป้องกันราชอาณาจักร สถาบันวิชาการป้องกันประเทศ ประจำปีการศึกษา 2549-2550 และกรรมการผู้ทรงคุณวุฒิสถาบันพระปกเกล้า

เมื่อวันที่ 31 กรกฎาคม พ.ศ. 2551 ศาลอาญาพิพากษาให้จำคุก นายบรรณพจน์ และคุณหญิงพจมาน ณ ป้อมเพชรคนละ 3 ปี ในคดีร่วมกันจงใจหลีกเลี่ยงภาษีหุ้น บริษัท ชินวัตร คอมพิวเตอร์ แอนด์ คอมมิวนิเคชั่นส์ จำกัด (มหาชน) มูลค่า 546 ล้านบาท

## เครื่องราชอิสริยาภรณ์

## อ้างอิง

หมวดหมู่:พุทธศาสนิกชนชาวไทย
หมวดหมู่:สกุลดามาพงศ์
หมวดหมู่:บุคคลจากคณะวิทยาการจัดการ มหาวิทยาลัยศิลปากร
หมวดหมู่:บุคคลจากวิทยาลัยป้องกันราชอาณาจักร
หมวดหมู่:นักธุรกิจชาวไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ภ.
เยาวเรศ ชินวัตร

**เยาวเรศ ชินวัตร** (เกิด 30 มกราคม พ.ศ. 2495) ประธานที่ปรึกษามูลนิธิพัฒนาวิชาชีพสตรี นายกสมาคมชาวเหนือแห่งประเทศไทย นายกสมาคมสตรีไทยดีเด่นแห่งชาติ และที่ปรึกษาสภาสตรีแห่งชาติในพระบรมราชินูปถัมภ์ อดีตประธานสภาสตรีแห่งชาติในพระบรมราชินูปถัมภ์ คนที่ 20 อดีตนายกสภาประจำสถาบันราชภัฏอุบลราชธานีเป็นผู้ดูแลพื้นที่ภาคใต้ของพรรคเพื่อไทย เป็นน้องสาวทักษิณ ชินวัตร และเป็นพี่สาวยิ่งลักษณ์ ชินวัตร อดีตนายกรัฐมนตรีของประเทศไทย

## ประวัติ
เยาวเรศ เกิดเมื่อวันที่ 30 มกราคม พ.ศ. 2495 เป็นบุตรคนที่ 3 และเป็นบุตรสาวคนที่ 2 ในจำนวน 10 คน ของเลิศ ชินวัตร และยินดี ชินวัตร ซึ่งเป็นธิดาของเจ้าจันทร์ทิพย์ ระมิงค์วงศ์ (หลานตาของเจ้าไชยสงคราม สมพมิตร ณ เชียงใหม่ ซึ่งสืบเชื้อสายจากพระเจ้าช้างเผือกธรรมลังกา พระเจ้านครเชียงใหม่)  จบชั้นมัธยมศึกษาจากโรงเรียนดาราวิทยาลัย และสายพาณิชยการ จากวิทยาลัยเกริก จากนั้นได้ไปศึกษาต่อด้านการบริหารที่ประเทศอังกฤษจนจบอนุปริญญา เมื่อ พ.ศ. 2548 ได้เข้าศึกษาที่มหาวิทยาลัยนเรศวรในสาขาพัฒนาสังคม แต่ก็ได้ลาออกเมื่อปี พ.ศ. 2549

มีบุตร-ธิดา 3 คน เป็นชาย 2 คน หญิง 1 คน ชื่อ นางสาว ชยิกา วงศ์นภาจันทร์ (แซน) ข้าราชการการเมืองประจำสำนักเลขาธิการนายกรัฐมนตรี  นาย รัตนพล วงศ์นภาจันทร์ (ซัน) และ นาย ธนวัต วงศ์นภาจันทร์ (ซูน)

## การทำงาน
เยาวเรศ เริ่มต้นทำงานด้วยการเป็นเลขานุการ ต่อมาทำงานเป็นพนักงานต้อนรับบนเครื่องบิน (แอร์โฮสเตส) สายการบินแอร์สยาม จากนั้นลาออกมาทำธุรกิจโรงภาพยนตร์ของครอบครัว และทำธุรกิจส่วนตัวโดยเปิดร้านขายสินค้าชุมชนและงานศิลปะ และธุรกิจอสังหาริมทรัพย์ในนาม บริษัท ชินวัตร โฮม จำกัด โดยให้รัตนะ และชยิกา วงศ์นภาจันทร์ บุตรชายและบุตรสาวเข้ามาดูแลในตำแหน่งกรรมการผู้จัดการและผู้อำนวยการฝ่ายการตลาดและฝ่ายขายตามลำดับ ส่วนเยาวเรศดูแลภาพรวมในตำแหน่งซีอีโอ ปัจจุบันเยาวเรศเป็นเจ้าของร้านอาหารครัวคุณเรศ

เยาวเรศ เคยสมรสกับนายวีรชัย วงศ์นภาจันทร์ นักธุรกิจไทยเชื้อสายจีน ปัจจุบันแยกทางกันแล้ว มีบุตร 3 คน ใช้นามสกุลของบิดาคือ นางสาวชยิกา นายรัตนพล และ นายธนวัต วงศ์นภาจันทร์

## เครื่องราชอิสริยาภรณ์
* 
* 

## อ้างอิง

* 

หมวดหมู่:บุคคลจากอำเภอสันกำแพง
หมวดหมู่:สกุลชินวัตร
หมวดหมู่:ชาวไทยเชื้อสายจีน
หมวดหมู่:บุคคลจากโรงเรียนดาราวิทยาลัย
หมวดหมู่:บุคคลจากคณะบริหารธุรกิจ มหาวิทยาลัยเกริก
หมวดหมู่:นักธุรกิจจากจังหวัดเชียงใหม่
หมวดหมู่:นักการเมืองจากจังหวัดเชียงใหม่
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:นักการเมืองพรรคเพื่อธรรม
หมวดหมู่:พรรคไทยรักษาชาติ
หมวดหมู่:พุทธศาสนิกชนชาวไทย
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้มีเชื้อสายเจ้านายฝ่ายเหนือ
หมวดหมู่:นายกสภาสถาบันอุดมศึกษาในประเทศไทย
ศิลปะเขมร

ศิลปะเขมรเป็นลักษณะศิลปะของอารยธรรมเขมร นับตั้งแต่สมัยก่อนพระนครลงมา แบ่งเป็นยุคได้ดังนี้

* สมัยก่อนพระนคร
# ศิลปะถาลาปริวัต (Thala Bariwatt)
# ศิลปะพนมดา (Phnom Da)
# ศิลปะสมโบร์ไพรกุก (Sambor Prei Kuk)
# ศิลปะไพรกเมง (Prei Kmeng)
# ศิลปะกำปงพระ (Kompong Preah)
# ยุคหัวเลี้ยวหัวต่อ (Transition Period)
# ศิลปะกุเลน (Kulen)

* สมัยพระนคร
# ศิลปะพระโค (Preah Kō)
# ศิลปะบาแค็ง (Bakheng)
# ศิลปะเกาะแกร์ (Koh Ker)
# ศิลปะแปรรูป 
# ศิลปะบันทายศรี (Banteay Srey)
# ศิลปะเคลียง
# ศิลปะบาปวน (Bapuan)
# ศิลปะนครวัด (Angkor Wat)
# ศิลปะบายน (Bayon)
วันเกิด

**วันเกิด** () เป็นโอกาสที่คนคนหนึ่งหรือสถาบันแห่งหนึ่งเฉลิมฉลองการครบรอบปีการเกิด วันเกิดจะมีการเฉลิมฉลองในหลากหลายวัฒนธรรม มักจะมีของขวัญ งานเลี้ยงสังสรรค์ หรือพิธีเปลี่ยนสภาวะ ศาสนาหลายศาสนาเฉลิมฉลองวันประสูติของศาสดาในวันหยุดพิเศษต่าง ๆ (เช่น คริสต์มาส วันประสูติของเจ้าชายสิทธัตถะ เป็นต้น)

## เพลงที่ใช้ในวันเกิด

เพลงที่นิยมใช้ในวันเกิดที่แพร่หลายมากคือเพลง "Happy Birthday to You" ซึ่งกินเนสบุกได้ระบุว่าเป็นเพลงภาษาอังกฤษที่มีการร้องบ่อยที่สุดในโลก แต่งทำนองโดยแพ็ตตี้ ฮิลล์ และ มิลเดร็ด ฮิลล์ ในปี พ.ศ. 2436 โดยเริ่มแรก สองพี่น้องซึ่งเป็นครูสอนในโรงเรียนแห่งหนึ่ง ได้ตั้งใจใช้สำหรับทักทายนักเรียนในชั้นโดยใส่ประโยคว่า "Good Morning to All" * (อรุณสวัสดิ์ทุกคน) * สำหรับเพลงรูปแบบที่เรารู้จักกันนั้นได้รับการคุ้มครองลิขสิทธิ์ในปี พ.ศ. 2478 โดยบริษัทซัมมี (Summy Company) และมีกำหนดที่จะหมดอายุในปี พ.ศ. 2578 

ในปี พ.ศ. 2533 วอร์เนอร์มิวสิกได้ซื้อบริษัทที่ครอบครองลิขสิทธิ์เพลงนี้ในราคา 15 ล้านดอลลาร์สหรัฐ โดยตีมูลค่าลิขสิทธิ์เพลงนี้ถึง 5 ล้านดอลลาร์ ในขณะที่สถานะของลิขสิทธิ์นี้ในปัจจุบันไม่ชัดเจนนัก วอร์เนอร์ระบุว่าการแสดงเพลงนี้ในที่สาธารณะถือเป็นการละเมิดลิขสิทธิ์ เนื้อร้องปัจจุบันที่ใช้คำว่า "Happy Birthday" นั้นไม่ทราบว่าผู้ที่ริเริ่มเป็นใคร

## ดูเพิ่ม

* แซยิด
พระพุทธชินสีห์ (แก้ความกำกวม)

**พระพุทธชินสีห์** อาจหมายความถึง

* พระพุทธชินสีห์ (วัดบวรฯ) ซึ่งประดิษฐาน ณ วัดบวรนิเวศวิหาร
* พระพุทธชินสีห์ (วัดโพธิ์) หรือ พระพุทธชินสีห์มุนีนาถ ประดิษฐาน ณ วัดพระเชตุพนวิมลมังคลาราม
วัดเลียบ

**วัดเลียบ** สามารถหมายถึง

* **[[วัดราชบุรณราชวรวิหาร]]** เขตพระนคร กรุงเทพมหานคร
* วัดเลียบ จังหวัดขอนแก่น
* วัดเลียบ จังหวัดนครราชสีมา
* วัดเลียบ อำเภอชะอวด จังหวัดนครศรีธรรมราช
* วัดเลียบ อำเภอพระพรหม จังหวัดนครศรีธรรมราช
* วัดเลียบ จังหวัดบุรีรัมย์
* วัดเลียบ จังหวัดปราจีนบุรี
* วัดเลียบ จังหวัดปัตตานี
* วัดเลียบ จังหวัดร้อยเอ็ด
* วัดเลียบ จังหวัดเลย
* วัดเลียบ อำเภอคลองหอยโข่ง จังหวัดสงขลา
* วัดเลียบ อำเภอเมืองสงขลา จังหวัดสงขลา
* วัดเลียบ อำเภอสิงหนคร จังหวัดสงขลา
* วัดเลียบ จังหวัดสุรินทร์
* วัดเลียบ อำเภอม่วงสามสิบ จังหวัดอุบลราชธานี
* วัดเลียบ อำเภอเมืองอุบลราชธานี จังหวัดอุบลราชธานี

เลียบ
แดน พิศาลชัย

**แดน พิศาลชัย** สถิติการชก 13 ครั้ง ชนะ 10 (น็อค 1) แพ้ 3

## เกียรติประวัติ
* แชมป์ประเทศไทยรุ่นฟลายเวท (2520-2521)
** ชิง, 28 สิงหาคม 2520 ชนะคะแนน เรืองน้อย ดอนเจดีย์
** ป้องกันครั้งที่ 1, 12 ตุลาคม 2521 ชนะคะแนน มนต์สยาม ฮ. มหาชัย
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นจูเนียร์แบนตัมเวท 8 มิถุนายน 2519 แพ้น็อค จิโร ทานาดะ ยก 8 ที่ ญี่ปุ่น

## อ้างอิง

* สถิติการชก boxrec.com 

หมวดหมู่:นักมวยสากลชาวไทยรุ่นฟลายเวท
น้องเบิร์ด ณ พัทยา

**น้องเบิร์ด ณ พัทยา**  เป็นนักมวยสากลชาวไทย ชาวกรุงเทพมหานคร เกิดเมื่อวันที่ 30 กรกฎาคม พ.ศ. 2508 สถิติการชก 35 ครั้ง ชนะ 26 (น็อค 5) เสมอ 1 แพ้ 8
## เกียรติประวัติ
* แชมป์ประเทศไทยรุ่นฟลายเวท (2526 - 2529)
** ชิง, 30 พฤษภาคม 2526 ชนะคะแนน สันกำแพง บุญทวี
** ป้องกันครั้งที่ 1, 22 เมษายน 2528 ชนะคะแนน วิบูลย์ เกียรติโสฬส
** เสียแชมป์, 15  2529 แพ้คะแนน ถนอมศักดิ์ ศิษย์โบ๊เบ๊
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นฟลายเวท 8 ธันวาคม 2527 แพ้น็อค ชิน ฮิซุบ ยก 6 ที่ เกาหลีใต้
** ชิงแชมป์ OPBF รุ่นฟลายเวท 15 ธันวาคม 2528 แพ้น็อค ชิน ฮิซุบ  ยก 3 ที่ เกาหลีใต้

## อ้างอิง
* สถิติการชก
นองเบริ์ด ณ พัทยา
หมวดหมู่:บุคคลจากกรุงเทพมหานคร‎‎
ดาเลท

**ดาเลท** () เป็นอักษรตัวที่ 4 ของอักษรตระกูลเซมิติกส่วนใหญ่ ได้แก่ อักษรฟินิเชีย อักษรอราเมอิก อักษรฮีบรู (ד‎) อักษรอาหรับ (; ดาล) และอักษรซีเรียค (ܕ) ใช้แทนเสียงก้องไม่มีลม เกิดจากปุ่มเหงือก (voiced alveolar plosive; สัทอักษรสากล )

อักษรนี้มาจากไฮโรกลิฟรูปประตู (dalt ภาษาฮีบรูสมัยใหม่เป็น delet) ส่วนอักษรคานาอันไนต์เรียกปลา (digg ภาษาฮีบรูสมัยใหม่เป็น dag) อักษรฟินิเชียที่ใช้แทนเสียงนี้พัฒนาไปเป็นอักษรกรีก “Δ ” อักษรละติน “D” และอักษรซีริลลิก “Д”

หมวดหมู่:อักษรอาหรับ
ษาล

**ษาล** หรือ **ซาล** (‎) เป็นอักษร 1 ใน 6 ตัว ของอักษรอาหรับที่เพิ่มจากอักษร 22 ตัวของอักษรฟินิเชีย ใช้แทนเสียงก้อง เกิดจากฟัน และเป็นเสียงในลำคอ (voiced dental fricative; สัทศาสตร์สากล: ) เสียงนี้เป็นเสียงเดียวกับ th ในภาษาอังกฤษ แต่การถอดเป็นอักษรโรมันมักถอดเสียงนี้เป็น dh
หมวดหมู่:อักษรอาหรับ
เรช

**เรช** () เป็นอักษรตัวที่ 20 ของอักษรตระกูลเซมิติกส่วนใหญ่ ได้แก่ อักษรฟินิเชีย อักษรอราเมอิก อักษรฮีบรู (ר) และอักษรอาหรับ (; รออ์) ใช้แทนเสียงรัวลิ้น (rhotic consonants; สัทอักษรสากล  หรือ ) แต่ในภาษาฮีบรู จะใช้แทนเสียง  และ  ด้วย

รูปร่างของอักษรนี้ในอักษรตระกูลเซมิติกส่วนใหญ่จะคล้ายกับตัวดาล อักษรซีเรียคใช้ตัวเดียวกัน แยกจากกันโดยใช้จุด r มีจุดอยู่ข้างบน ส่วน d มีจุดอยู่ข้างล่าง อักษรอาหรับ  มีหางยาวกว่า ﺩ‎ ส่วนในอักษรอราเมอิก และอักษรฮีบรู ที่เป็นอักษรทรงเหลี่ยม  ר  เป็นขีดทรงโค้งอันเดียว ส่วน ד เป็นขีด 2 ขีดทำมุมกัน 

อักษรนี้มาจากไฮโรกลิฟรูปหัว (ฮีบรู rosh; อาหรับ ra's) ตัวนี้ภาษาเซมิติกตะวันออกเรียก riš ซึ่งอาจเป็นคำอ่านของอักษรรูปลิ่มในภาษาอัคคาเดีย อักษรฟินิเชียที่ใช้แทนเสียงนี้พัฒนาไปเป็นอักษรกรีก “Ρ” อักษรละติน “R” และอักษรซีริลลิก “ Р”

รเรช
วัดมัชฌิมาวาส

**วัดมัชฌิมาวาส** อาจหมายถึง
*วัดมัชฌิมาวาส จังหวัดกาฬสินธุ์
*วัดมัชฌิมาวาส จังหวัดขอนแก่น
*วัดมัชฌิมาวาส อำเภอบ้านเขว้า จังหวัดชัยภูมิ
*วัดมัชฌิมาวาส อำเภอภูเขียว จังหวัดชัยภูมิ
*วัดมัชฌิมาวาส จังหวัดมุกดาหาร
*วัดมัชฌิมาวาส จังหวัดนครศรีธรรมราช
*วัดมัชฌิมาวาส จังหวัดปัตตานี
*วัดมัชฌิมาวาส จังหวัดสกลนคร
*วัดมัชฌิมาวาส จังหวัดสงขลา
*วัดมัชฌิมาวาส จังหวัดสุรินทร์
*วัดมัชฌิมาวาส จังหวัดหนองคาย
*วัดมัชฌิมาวาส จังหวัดอุดรธานี
*วัดมัชฌิมาวาส จังหวัดอุบลราชธานี

มัชฌิมาวาส
กัสเราะฮ์

**กัสเราะฮ์** () รูปร่างเหมือนฟัตหะฮฺ แต่เขียนไว้ข้างล่างตัวอักษร แสดงเสียงอิ เช่น
* دِ อ่านว่า “ดิ”
* ถ้าตามด้วยยาอ์ ﻱ แทนเสียงอี เช่น دِي  อ่านว่า “ดี”

หมวดหมู่:อักษรอาหรับ
ฎ็อมมะฮ์

**ฎ็อมมะฮ์** () เป็นเส้นโค้งขมวดเป็นปม อยู่เหนืออักษร แสดงเสียงอุ เช่น 
*  อ่านว่า “ดุ” 
* ถ้าตามด้วยวาว  แทนเสียงอู เช่น  อ่านว่า “ดู”
หมวดหมู่:อักษรอาหรับ
วงศ์ปลากระทิง

**วงศ์ปลากระทิง** เป็นวงศ์ปลาในอันดับ Synbranchiformes พบในน้ำจืดและน้ำกร่อย มีรูปร่างคล้ายปลาไหล แต่ส่วนหัวและจะงอยปากยื่นแหลม ปากเล็ก จะงอยปากและปลายจมูกเป็นงวงแหลมสั้นปลายแฉก ตาเล็ก ครีบอก ครีบหลัง ครีบก้นและครีบหางเล็ก ด้านหลังมีก้านครีบแข็งสั้นแหลมคมอยู่ตลอดตอนหน้า มีเกล็ดเล็ก ใช้ชื่อวงศ์ว่า Mastacembelidae (/มาส-ทา-เซม-เบล-อิ-ดี้/)

อาศัยอยู่ใกล้พื้นท้องน้ำหรืออยู่ในโพรงไม้และรากไม้ หรือฝังตัวอยู่ใต้กรวดหรือพื้นทราย พบทั้งหมดประมาณ 27 ชนิด ใน 3 สกุล (ดูในตาราง) กินอาหารจำพวก กุ้งฝอยและปลาขนาดเล็ก พบกระจายพันธุ์ตั้งแต่ทวีปแอฟริกาถึงเอเชียตะวันออกเฉียงใต้และที่เกาะบอร์เนียว พบในประเทศไทยประมาณ 12 ชนิด โดยมีชนิดที่รู้จักกันดี คือ ปลาหลด (*Macrognathus siamenis*) และ ปลากระทิง (*Mastacembelus armatus*)

นิยมใช้เป็นปลาเพื่อการบริโภค เนื้อมีรสอร่อย และนิยมเลี้ยงเป็นปลาสวยงามและตกเป็นเกมกีฬาด้วย

## อ้างอิง

## แหล่งข้อมูลอื่น


กระทิง
หมวดหมู่:ปลาแอฟริกา
กระทิง
กระทิง
ปลากระทิง

**ปลากระทิง** เป็นปลาน้ำจืดชนิดหนึ่ง มีชื่อวิทยาศาสตร์ว่า *Mastacembelus armatus* อยู่ในวงศ์ปลากระทิง (Mastacembelidae) มีลำตัวเรียวยาว แบนข้างเล็กน้อย ครีบหลัง ครีบหาง และครีบก้นเชื่อมต่อกัน ด้านหลังมีก้านครีบแข็งสั้นหลายอัน ตาเล็ก ครีบอกใหญ่ หัวมีลายตั้งแต่ปลายจะงอยปากคาดมาที่ตาถึงช่องปิดเหงือก ตัวมีสีเทาอ่อนหรือน้ำตาลอมเหลือง มีลายสีคล้ำเป็นวงหรือเป็นลายเส้น มีลวดลายหลากหลายแบบ ด้านท้องสีจาง ครีบคล้ำมีจุดประสีเหลืองอ่อน มีขนาดประมาณ 30 - 50 เซนติเมตร ใหญ่สุดได้ถึง 80 เซนติเมตร

ปลากระทิงอาศัยอยู่ในแม่น้ำและแหล่งน้ำนิ่งบริเวณที่มีกิ่งไม้หรือพืชน้ำหนาแน่น พบทุกภาคของประเทศไทยตั้งแต่แม่น้ำตอนล่างถึงบริเวณต้นน้ำลำธาร บริโภคโดยปรุงสด เช่น ย่าง, ต้มโคล้งซึ่งขึ้นชื่อมาก, ทำปลาเค็ม และยังนิยมรวบรวมเพื่อเลี้ยงเป็นปลาสวยงามด้วย

ปลากระทิงมีชื่อเรียกในภาษาอีสานว่า "หลาด"

## อ้างอิง

## แหล่งข้อมูลอื่น
* รูปและข้อมูลปลากระทิง 

กระทิง
กระทิง
กระทิง
กระทิง
กระทิง
ชาตรี (แก้ความกำกวม)

**ชาตรี** อาจหมายถึง
* วงชาตรี วงดนตรีโฟล์คซอง
* ละครชาตรี ศิลปะการแสดงละครพื้นบ้าน มีมาตั้งแต่สมัยกรุงศรีอยุธยา
* ชาตรี (ไสยศาสตร์) วิชาทางไสยศาตร์อย่างหนึ่งในใช้การป้องกันร่างกายไม่ให้บาดเจ็บจากการต่อสู้ คู่กับวิชาคงกระพัน
* ชาตรี ศรีชล นักร้อง นักแต่งเพลงลูกทุ่ง
* ชาตรี คงสุวรรณ
* ชาตรี สุวรรณวลัยกร
* ชาตรี เพชรเม็งราย
* ชาตรี พิริยะกิจไพบูลย์ นักการเมืองชาวไทย
* ชาตรี หล้าพรหม นักการเมืองชาวไทย
## ดูเพิ่ม
* 

หมวดหมู่:ชื่อบุคคลไทย
หมวดหมู่:ชื่อตัว
ปลาหลดจุด

**ปลาหลดจุด** เป็นปลาน้ำจืดชนิดหนึ่ง มีชื่อวิทยาศาสตร์ว่า *Macrognathus siamensis*  ในวงศ์ปลากระทิง (Mastacembelidae) มีรูปร่างเรียวยาว ลำตัวแบนข้างเล็กน้อย จะงอยปากยื่นแหลมยาว ครีบหางเล็กปลายมนแยกจากครีบหลังและครีบก้นที่ยาว ครีบอกเล็กกลม ตัวมีสีเทาอ่อน ด้านบนมีสีคล้ำ ด้านท้องสีจาง ครีบหลังคล้ำมีจุดเล็กสีจางประและมีดวงสีดำขอบขาวแบบดวงตา 4–5 ดวงเรียงตามยาว โคนครีบหางมีอีก 1 ดวง มีความยาวประมาณ 12–15 เซนติเมตร ใหญ่สุดพบ 25 เซนติเมตร

ปลาหลดจุดอาศัยอยู่ในแหล่งน้ำนิ่งทั่วไป และแม่น้ำลำคลองของทุกภาค รวมถึงพื้นที่ทุ่งกุลาร้องไห้ในภาคอีสาน บริโภคโดยปรุงสด ทำปลาแห้ง และรมควัน นอกจากนี้ยังจับขายเป็นปลาสวยงามด้วย

### ปลาหลดงวงช้าง
ปลาหลดงวงช้างหรือปลาหลดจมูกยาวเป็นปลาที่เพิ่งได้รับการเผยแพร่เมื่อกลางปี พ.ศ. 2554 นี้ เป็นปลาที่ถูกค้นพบและศึกษาโดยวอลเตอร์ เรนโบธ นักมีนวิทยาชาวอเมริกันในปี พ.ศ. 2539 ที่ออกสำรวจปลาในลุ่มแม่น้ำโขงที่ประเทศกัมพูชา สันนิษฐานว่าน่าจะเป็นปลาหลดชนิดใหม่เพราะมีความแตกต่างในเชิงอนุกรมวิธานจากปลาหลดจุดอยู่พอสมควร จากนั้น ไอ.จี. แบร์ด ได้ทำการสำรวจพบปลาชนิดนี้จากบริเวณน้ำตกคอนพะเพ็ง ทางตอนใต้ของแขวงจำปาศักดิ์ในประเทศลาว ในปี พ.ศ. 2542 ได้บรรยายลักษณะตรงกับของเรนโบธ หลังจากนั้นในปี พ.ศ. 2544 มอริส ก็อตลา ได้ตีพิมพ์หนังสือชื่อ *Fishes of Laos* ได้อ้างถึงปลาชนิดนี้ตามรายงานของเรนโบธ และลงตีพิมพ์ภาพ และสรุปว่าปลาชนิดนี้มีการกระจายพันธุ์บริเวณตอนใต้ของน้ำตกคอนพะเพ็งในพื้นที่ประเทศลาวและกัมพูชา

ในทัศนะของชัยวุฒิ กรุดพันธ์ นักมีนวิทยาแห่งคณะเกษตรศาสตร์ มหาวิทยาลัยอุบลราชธานี ซึ่งได้ทำการวิจัยโดยการลงพื้นที่สำรวจและรายงานสถานะความหลากหลายของปลาในลุ่มแม่น้ำโขงและลุ่มแม่น้ำเจ้าพระยาร่วมกับคณะทำงานต่างชาติอีก 4 ประเทศ เห็นว่าปลาชนิดนี้เป็นปลาพื้นเมืองของลุ่มแม่น้ำโขงชนิดหนึ่ง มีลักษณะเฉพาะที่แตกต่างจากปลาหลดจุดซึ่งเป็นชนิดที่พบได้ง่ายและแพร่กระจายพันธุ์กว้างขวาง และอาจถือเป็นลักษณะเฉพาะทางนิเวศวิทยาประการหนึ่ง อย่างไรก็ตาม ยังมีปลาในสกุลปลาหลดอีกหลายชนิดที่มีลักษณะของจมูกหรือส่วนหน้าที่ยื่นยาวออกมาเช่นนี้เหมือนกัน ปัจจุบัน ปลาหลดงวงช้างหรือปลาหลดจมูกงวงยังมิได้มีการตั้งชื่ออย่างเป็นทางการทางวิทยาศาสตร์แต่อย่างใด จึงอาจใช้ชื่อว่า *Macrognathus* aff. *siamensis* ไปก่อน

## อ้างอิง

## แหล่งข้อมูลอื่น
*Fishbase

หลด
หลด
หลด
หลด
หลด
หมวดหมู่:สัตว์น้ำประจำจังหวัดของไทย
ขาไก่

**ขาไก่** อาจหมายถึง
* ปลาขาไก่
* ขนมขาไก่
สมเด็จพระราชาธิบดีชิกเม เซ็งเค วังชุก

**สมเด็จพระราชาธิบดีชิกเม เซ็งเค วังชุก** (, ; พระราชสมภพ 11 พฤศจิกายน ค.ศ. 1955) เป็นอดีตพระมหากษัตริย์แห่งราชอาณาจักรภูฏาน รัชกาลที่ 4 แห่งราชวงศ์วังชุก เสด็จขึ้นครองราชย์เมื่อพระชนมพรรษา 19 พรรษา

เมื่อวันที่ 8 พฤษภาคม ค.ศ. 2006 ชิกเม เซ็งเค วังชุก ทรงได้รับเลือกจากนิตยสารไทม์ให้เป็นบุคคลที่ทรงอิทธิพลที่สุด 100 คนแรกของโลก

พระองค์ทรงสละราชสมบัติเมื่อวันที่ 14 ธันวาคม ค.ศ. 2006 พระราชโอรสพระองค์แรก เจ้าชายจิกมี เคเซอร์ นัมเกล วังชุกจึงเสด็จขึ้นครองราชย์แทน

## พระราชโอรส/ธิดา
พระองค์มีพระราชโอรสและพระราชธิดา 10 พระองค์จากสมเด็จพระราชินีทั้ง 4 พระองค์ โดยสมเด็จพระราชินีทั้ง 4 พระองค์นั้นทรงเป็นพี่น้องกัน พระราชธิดาพระองค์ใหญ่คือ เจ้าหญิงชิมิ ยางซอม วังชุก มีพระชันษามากกว่าพระราชโอรสพระองค์ใหญ่ซึ่งเป็นพระมหากษัตริย์ภูฏานพระองค์ปัจจุบันคือสมเด็จพระราชาธิบดีจิกมี เคเซอร์ นัมเกล วังชุก เพียง 10 วัน
* สมเด็จพระราชินีดอร์จิ วังโม วังชุก พระราชชนนี
** เจ้าหญิงโซนัม เดเชน วังชุก
** เจ้าชายจิกเยล อุกเยน วังชุก
* สมเด็จพระราชินีเชอริง เพม วังชุก พระราชชนนี
**เจ้าหญิงชิมิ ยางซอม
** เจ้าหญิงเคเซง โชเดน
**เจ้าชายอุกเยน จิกมี วังชุก
*สมเด็จพระราชินีเชอริง ยังดน วังชุก พระบรมราชชนนีพันปีหลวง 
****[[สมเด็จพระราชาธิบดีจิกมี เคเซอร์ นัมเกล วังชุก]]** (พระมหากษัตริย์รัชกาลที่ 5 แห่งราชอาณาจักรภูฏาน)
** เจ้าหญิงเดเชน ยางซอม วังชุก
** เจ้าชายชิกเม ดอร์จี วังชุก
* สมเด็จพระราชินีซังเก โชเดน วังชุก พระราชชนนี
** เจ้าชายคัมซุม ซิงเย วังชุก
** เจ้าหญิงยูเพลมา โชเดน วังชุก

## อ้างอิง

หมวดหมู่:พระมหากษัตริย์ภูฏาน
หมวดหมู่:ราชวงศ์วังชุก
หมวดหมู่:มกุฎราชกุมารแห่งภูฏาน
หมวดหมู่:พระมหากษัตริย์ผู้ทรงสละราชสมบัติ
แอฟริกาตะวันออก

thumb|ดินแดนแอฟริกาตะวันออก

**แอฟริกาตะวันออก** เป็นภูมิภาคที่อยู่ทางตะวันออกของทวีปแอฟริกา ซึ่งประกอบไปด้วย 18 ประเทศคือ:

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

มีภูมิอากาศแบบที่สูง คือ อุณหภูมิลดลงตามระดับความสูง ลักษณะพืชพรรณทางธรรมชาติ มีไม้เขตร้อนบริเวณเชิงเขาและที่ราบสูง สูงขึ้นไปมีไม้สกุลสน และต้นไม้จะน้อยลงจนถึงเส้นขอบหิมะที่มีหิมะปกคลุมตลอดปี

หมวดหมู่:ทวีปแอฟริกา
หมวดหมู่:แอฟริกาตะวันออก
แคนเดิลอินเดอะวินด์

"**แคนเดิลอินเดอะวินด์**" () เป็นเพลงที่เซอร์ เอลตัน จอห์นประพันธ์ดนตรีขึ้น และประพันธ์เนื้อเพลงโดยเบอร์นีย์ ทอพีน เมื่อปี ค.ศ. 1973 เพื่อเป็นการไว้อาลัยให้แก่มาริลิน มอนโร ที่เสียชีวิตเมื่อ 11 ปีก่อน และต่อมาได้ใช้เป็นเพลงในพระราชพิธีพระศพของไดอาน่า เจ้าหญิงแห่งเวลส์ด้วย

เพลงนี้เปิดตัวครั้งแรกเมื่อปี ค.ศ. 1973 โดยเซอร์เอลตัน จอห์น กับอัลบั้มกูดบายเยลโลว์บริกค์โรด เนื้อเพลงเปรียบเทียบถึงชีวิตของมาริลิน มอนโร (ประโยคแรกขึ้นต้นว่า "Goodbye Norma Jean" ซึ่งหมายถึงมาริลิน เพราะชื่อจริงของเธอคือ Norma Jeane Mortenson) โดยกล่าวถึงความอ้างว้างเปลี่ยวเหงาของเธอในปีสุดท้ายแห่งชีวิต ทอพีนผู้ประพันธ์เพลงนี้ได้รับแรงบันดาลใจของเนื้อเพลงจากประโยคว่า "candle in the wind" ซึ่งเป็นการไว้อาลัยถึงนักร้องและนักแต่งเพลงชื่อดัง เจนีส จอพลีน

ในปี ค.ศ. 1997 เซอร์เอลตัน จอห์นได้นำเพลงนี้มาร้อง เป็นการไว้อาลัยให้แก่ผู้หญิงที่มีชื่อเสียงที่สุดอีกคนหนึ่งของโลกคือ ไดอาน่า เจ้าหญิงแห่งเวลส์ ในงานพระราชพิธีพระศพนั้น เป็นการร้องสดเพียงครั้งเดียวของท่านเซอร์ และเพลงนี้ได้รับการกล่าวขวัญถึง และกลายเป็นเพลงที่ "ฮิต" ติดอันดับในเวลาต่อมา ใน ค.ศ. 2006 เพลงนี้ได้รับการบันทึกว่าเป็นเพลงที่มียอดขายสูงที่สุดในโลก

ในงานพระราชพิธีพระศพนั้นไม่ใช่แต่เพียงจอห์นเท่านั้นที่รู้สึกเศร้าโศกเสียใจ หากแต่คนรอบข้างและทั้งโลกที่เสียดายต่อการจากไปของไดอาน่า จอห์นได้เปลี่ยนเนื้อเพลงท่อนแรกเสียใหม่จาก "Goodbye Norma Jean" เป็น "Goodbye England's Rose" ท่านเซอร์ได้สร้างความเป็นคู่ขนาน ทั้งเหมือนและแตกต่างระหว่างสตรีชื่อก้องโลกทั้งสองด้วยบทเพลงนี้ แม้ว่าทั้งคู่จะมีชีวิตที่แตกต่างกันมาก แต่ก็เหมือนกันในข้อที่ต้องทุกข์ทรมาน "เพราะ" และ "เพื่อ" คนอื่นเช่นกัน ท่อนหนึ่งของเนื้อเพลงที่กินใจผู้ชมมากที่สุดคือท่อนที่ว่า "Your candle's burned out long before...your legend ever will...." (เทียนน้อยของเธอดับสิ้นนานไป แต่ตำนานของเธอจะไม่เสื่อมทรามตามลง)

## บุคลากร
* เอลตัน จอห์น – เปียโน, ร้องนำ
* เดวี จอห์นสตัน – กีตาร์ไฟฟ้า, กีตาร์โปร่ง, ร้องสนับสนุน
* ดี เมอร์เรย์ – กีตาร์เบส, ร้องสนับสนุน
* ไนเจล ออลส์สัน – กลอง, ร้องสนับสนุน

## การรับรอง

## อ้างอิง

หมวดหมู่:เพลงสหราชอาณาจักร
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลในปี พ.ศ. 2530
หมวดหมู่:ซิงเกิลในปี พ.ศ. 2517
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร